Source: http://newsbihor.ro/fara-categorie/baschet-csm-s-a-impus-la-pitesti/2016/01/25/
Timestamp: 2018-01-21 02:23:53+00:00

Document:
Baschet: CSM s-a impus la Pitești – NewsBihor
Subiect: Baschet: CSM s-a impus la Pitești
Baschet: CSM s-a impus la Pitești
2016. ianuarie 25. 9:52 | Update: 2016. ianuarie 25. 9:52	newsbihor.ro
CSM CSU Oradea a a reușit să se impună, duminică seara, la Pitești, în fața echipei BCM U, într-o partidă foarte disputată, încheiată cu scorul de 70-69.
Partida a contat pentru etapa a 17-a din sezonul regulat al Ligii Naționale de baschet masculin – ediția 2015/16.
Baschetbaliștii orădeni au încheiat în avantaj primul sfert, scor 21-19, după ce au condus și la o diferență de 12 puncte. Sfertul al doilea a revenit tot sportivilor antrenați de Cristian Achim, care s-au impus cu 19-15, astfel ca la pauza mare se intră cu scorul de 40-34 în favoarea CSM CSU.
În repriza a treia, mai echilibrată, orădenii reușesc să se impună cu scorul de 17-15, însă în ultimele zece minute de joc, gazdele revin spectaculos în joc, iar în ultimul minut al meciului trec în avantaj, scor 69-68. Mai erau 17 secunde de joc, iar antrenorul Cristian Achim a cerut timp de odihnă. Cu 5 secunde înainte de final Markovic transformă două aruncări libere, iar ultima acțiune revine gazdelor, însă Ross ratează șansa de a înscrie, iar orădenii se impun la limită, scor 70-69.
Pentru CSM CSU Oradea, Sean Barnette a fost principalul marcator, cu 18 puncte, urmat de Rade Markovic cu 16 puncte și Uros Lucic cu 12 puncte pentru CSM. De partea cealaltă, pentru piteșteni, Mladenovic a fost autorul a 21 puncte.
Orădenii bifează cea de-a cincea victorie consecutivă din acest an și rămân pe prima poziție a clasamentului.
Cuvinte cheie: baschet, CSM CSU Oradea, CSM U Pitesti, Liga Nationala de Baschet Masculin, Oradea

References: CSM 
 CSM 
 CSM 

CSM 
 CSM 
 CSM 
 CSM 
 CSM